ΝΟΜΙΚΗ ΣΧΟΛΗ ΑΠΘ

ΤΟΜΕΑΣ ΔΙΕΘΝΩΝ ΣΠΟΥΔΩΝ

ΔΙΑΓΩΝΙΣΜΟΣ ΕΙΚΟΝΙΚΗΣ ΔΙΚΗΣ

HELGA PEDERSEN MOOT COURT COMPETITION

H Σχολή μας θα συμμετάσχει στον 13ο διεθνή διαγωνισμό εικονικής δίκης στα αγγλικά:  Helga Pedersen Moot Court Competition (πρώην European Human Rights Moot Court Competition). Ο διαγωνισμός διοργανώνεται από το διεθνές τμήμα της European Law Students’ Association (ELSA International) και το Ευρωπαϊκό Δικαστήριο Δικαιωμάτων του Ανθρώπου (ΕΔΔΑ).

Η ομάδα της Σχολής μας θα αποτελείται από δύο έως τέσσερα μέλη. Δικαίωμα συμμετοχής έχουν προπτυχιακοί και μεταπτυχιακοί φοιτητές που φοιτούν στη Σχολή κατά την ημερομηνία υποβολής της δήλωσης συμμετοχής.

Όσοι φοιτητές επιθυμούν να στελεχώσουν την ομάδα της Σχολής παρακαλούνται όπως το δηλώσουν μέχρι την Πέμπτη, 12/09/2024 ηλεκτρονικά, στη διεύθυνση: mnikol5@law.auth.gr (Γραμματεία Τομέα Διεθνών Σπουδών, γραφείο 406, κα Μαργαρίτα Νικολαϊδου). Μαζί με τη δήλωσή τους, οι ενδιαφερόμενοι παρακαλούνται όπως υποβάλλουν ένα σύντομο σημείωμα στο οποίο θα αναφέρουν α) το πρόγραμμα (προπτυχιακό / μεταπτυχιακό) που παρακολουθούν και το έτος σπουδών, β) τα μαθήματα που έχουν παρακολουθήσει  επιτυχώς, το αντικείμενο των οποίων περιλαμβάνει τα θεμελιώδη δικαιώματα και γ) το επίπεδο γνώσης της αγγλικής γλώσσας. Μετά τη λήψη των δηλώσεων ενδιαφέροντος θα ανακοινωθεί ο τρόπος επιλογής.

Η συμμετοχή των φοιτητών και φοιτητριών στην ομάδα της Σχολής θα απαιτήσει την αυξημένη διαθεσιμότητά τους τόσο για τη σύνταξη και υποβολή των Γραπτών Υπομνημάτων, όσο και για την προετοιμασία συμμετοχής τους στον προφορικό Προκριματικό Γύρο του Διαγωνισμού. Στον Τελικό Γύρο - που θα διεξαχθεί το Μάιο του 2025 στο Ευρωπαϊκό Δικαστήριο Δικαιωμάτων του Ανθρώπου στο Στρασβούργο - θα προκριθούν 18 ομάδες, με κριτήριο τη βαθμολογία των Γραπτών Υπομνημάτων και την επίδοσή τους στον Προκριματικό Γύρο.

H υπόθεση του διαγωνισμού έχει ανακοινωθεί στις 02/09/2024. Μπορείτε να τη διαβάσετε στην ιστοσελίδα του διαγωνισμού: <https://helgapedersenmoot.elsa.org/>. Στην ίδια διεύθυνση θα βρείτε όλες τις πληροφορίες για το διαγωνισμό.

Για την παροχή περαιτέρω πληροφοριών και την καλύτερη ενημέρωση όσων ενδιαφέρονται να στελεχώσουν την ομάδα της Σχολής, θα διεξαχθεί διαδικτυακή Ενημερωτική Εκδήλωση, σε συνεργασία με το Διοικητικό Συμβούλιο της ELSA Thessaloniki. Η εκδήλωση θα πραγματοποιηθεί τη Τρίτη, 10/9/2024 ώρα 15:00, μέσω της πλατφόρμας ZOOM στον κάτωθι σύνδεσμο:

https://authgr.zoom.us/j/97032899696?pwd=PCUVlFz6XH4EzbcUEmIwdXDagVgc8d.1

Meeting ID: 970 3289 9696

Passcode: 562764

Θεσσαλονίκη, 5/9/2024

Ιωσήφ Κτενίδης